
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 176 

31 Ιουλίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

185. Ίδρυση Εργαστηρίου Πληροφορικής στο Παιδαγω¬ 

γικό Τμήμα Νηπιαγωγών της Σχολής Επιστημών της 
Αγωγής του Δημοκριτείου Πανεπιστημίου Θράκης .. 1 

186. Ίδρυση Εργαστηρίων στο Τμήμα Επιστήμης Φυ¬ 

σικής Αγωγής και Αθλητισμού Σερρών του Αριστο- 
τελείου Πανεπιστημίου Θεσσαλονίκης. 2 

187. Διάρθρωση, αρμοδιότητες, εξοπλισμός και στε- 

λέχωση της Διεύθυνσης Δασικών Χαρτών του 
Υπουργείου Γεωργίας και των Τμημάτων Δασικών 
Χαρτογραφήσεων των Διευθύνσεων Δασών των 
Περιφερειών και των Νομών. 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 185 
Ίδρυση Εργαστηρίου Πληροφορικής στο Παιδαγωγικό 
Τμήμα Νηπιαγωγών της Σχολής Επιστημών της Αγω¬ 
γής του Δημοκριτείου Πανεπιστημίου Θράκης. 

Ο ΠΡΟΕΔΡΟΣ ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) του άρθρου 50 παρ. 1 και 7 παρ. 5 του Ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο 48, παρ. 2του Ν. 1404/83 (Α' 173). 
β) Του άρθρου 22παρ. 3του Ν. 2362/1995 (Α'247). 
γ) Του άρθρου 1 περιπτ. II του Π.Δ. 55/1996 (Α'48). 
δ) Της απόφασης του Πρωθυπουργού και του Υπουρ¬ 
γού Οικονομικών αρ 1039386/441/Α0006/21.4.2000 «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β' 571). 

ε) Του άρθρου 29 Ατού Ν. 1558/85 (Α' 137), όπως αυτό 
προσετέθη με το άρθρο 27 του Ν. 2081/1992 και τροπο¬ 
ποιήθηκε με το άρθρο 1 παρ. 2α του Ν. 2469/97 (Α'38). 

2) Τη γνώμη της Γ ενικής Συνέλευσης του Παιδαγωγικού 
Τμήματος Νηπιαγωγών της Σχολής Επιστημών της Αγω¬ 
γής του Δημοκριτείου Πανεπιστημίου Θράκης (συνεδρία¬ 
ση 105/26.5.99). 


3) Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 700.000 δρχ. η οποία κατά το τρέχον οικονομικό 
έτος περιορίζεται στο ποσό των 350.000 δρχ. και θα βα¬ 
ρύνει τον Προϋπολογισμό του Δημοκριτείου Πανεπιστη¬ 
μίου Θράκης (ΚΑΕ4121-12) του οποίου οι εγγεγραμμένες 
πιστώσεις επαρκούν. Κατά την επόμενη πενταετία, η ανω¬ 
τέρω δαπάνη θα καλύπτεται κατά ένα μέρος από τα έσο¬ 
δα των εργαστηρίων κατά τα ειδικότερα προβλεπόμενα 
στο άρθρο 7 του παρόντος διατάγματος κατά δε το υπό¬ 
λοιπο αυτής από πιστώσεις του ανωτέρω Προϋπολογι¬ 
σμού χωρίς αύξηση της κρατικής επιχορήγησης προς το 
Δημοκρίτειο Πανεπιστήμιο Θράκης 

4) Τις αρ. 176, 251/2000 γνωμοδοτήσεις του Συμβουλί¬ 
ου της Επικράτειας, με πρόταση του Υπουργού Εθνικής 
Παιδείας και Θρησκευμάτων και του Υφυπουργού Οικο¬ 
νομικών, αποφασίζουμε: 

Άρθρο 1 

Ίδρυση-αντικείμενο 

Ιδρύεται στο Παιδαγωγικό Τμήμα Νηπιαγωγώντης Σχο¬ 
λής Επιστημών της Αγωγής του Δημοκριτείου Πανεπιστη¬ 
μίου Θράκης, Εργαστήριο Πληροφορικής το οποίο εξυ¬ 
πηρετεί εκπαιδευτικές και ερευνητικές ανάγκες στους το¬ 
μείς της πληροφορικής και των εφαρμογών της, με 
έμφαση στην εκπαίδευση και κατάρτιση διαφορετικών 
ηλικιών και διαφορετικά οργανωμένων ή όχι εκπαιδευτι¬ 
κών τμημάτων. 

Άρθρο 2 
Αποστολή 

Αποστολή κάθε εργαστηρίου είναι: 

α. Η κάλυψη σε προπτυχιακό και μεταπτυχιακό επίπεδο 
των διδακτικών αναγκών του Παιδαγωγικού Τμήματος 
Νηπιαγωγών της Σχολής Επιστημών της Αγωγής του Δη- 
μοκριτείου Πανεπιστημίου Θράκης, σε θέματα που εμπί¬ 
πτουν στα αντικείμενα των εργαστηρίων. 

β. Η συνεργασία με κέντρα ερευνών και ακαδημαϊκά 
Ιδρύματα της ημεδαπής και αλλοδαπής, με συναφείς στό¬ 
χους. 

γ. Η οργάνωση σεμιναρίων, συμποσίων, συνεδριάσεων, 
διαλέξεων, καθώς και η πραγματοποίηση δημοσιεύσεων 
και εκδόσεων. 

δ. Η παροχή υπηρεσιών κατά τα προβλεπόμενα στο 
Π.Δ. 159/1984 (Α'53). 

Άρθρο 3 
Προσωπικό 

Το εργαστήριο στελεχώνεται από μέλη ΔΕΠ του Παιδα¬ 
γωγικού Τμήματος Νηπιαγωγών των οποίων το γνωστικό 
αντικείμενο της θέσης τους, εμπίπτει στα ερευνητικά εν¬ 
διαφέροντα του εργαστηρίου από μέλη Ε.Δ.Τ. Π. καθώς 
και από μέλη του λοιπού επιστημονικού προσωπικού που 
τοποθετούνται με τη διαδικασία του άρθρου 4 παρ. 1 (δ) 
του Ν. 2083/1992 (ΑΊ59). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Παιδαγωγι¬ 
κού Τμήματος Νηπιαγωγών που ορίζεται με τη διαδικασία 
του άρθρου 28 παρ.22 του Ν. 2083/92 (Α' 159). 

2. Ο διευθυντής έχει τις αρμοδιότητες που ορίζει το άρ¬ 
θρο 7 του Ν. 1268/1982 (Α' 87) μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Παιδαγωγικού Τμήματος Νηπιαγωγών του ετήσιου προ¬ 
γράμματος λειτουργίας του εργαστηρίου και η μέριμνα 
για την τήρηση του, η μέριμνα για τη στελέχωση του με το 
αναγκαίο προσωπικό, η μέριμνα για την οικονομική δια¬ 
χείριση των εσόδων του, η μέριμνα για την κατανομή των 
χώρων-του, η εισήγηση για τον ορισμό υπευθύνων για τα 
αναλώσιμα υλικά και τον κινητό εξοπλισμό, η υπογραφή 
κάθε εγγράφου και γενικά η ευθύνη για την ομαλή και 
απρόσκοπτη λειτουργία του. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του πανεπιστημίου. 
Το ωράριο εργασίας του προσωπικού είναι αυτό που προ- 
βλέπεται για κάθε κατηγορία, σύμφωνα με τον εσωτερικό 
κανονισμό λειτουργίας του πανεπιστημίου. 

2. Ο διευθυντής ενημερώνεται πριν από την διεξαγωγή 
κάθε εργασίας, που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασιστεί και καθορίζει μέσα στα πλαίσια της αποστο¬ 
λής του εργαστηρίου τις προτεραιτότητες στην χρησιμο¬ 
ποίηση οργάνων και χώρων, σε περίπτωση που δεν υπάρ¬ 
χει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, την χρησιμοποίηση οργάνων 
και υλικών που ανήκουν σ’ αυτό, και την παραμονή των 
εργαζομένων (προσωπικού, φοιτητών, επισκεπτών), 
στους χώρουςτου. 

4. Η χρησιμοποίηση ειδικών οργάνωντων εργαστηρίων, 
επιτρέπεται στο προσωπικό ή άλλους ερευνητές που 
έχουν ειδική επί των οργάνων αυτών, εκπαίδευση και 
εξουσιοδότηση. Κινητά όργανα και σκεύη τα οποία παρα- 
δίδονται για την διεξαγωγή εργασιών, επιστρέφονται με¬ 
τά τη χρησιμοποίηση τους, στην κατάσταση που είχαν πα¬ 
ραδοθεί. 

5. Με εισήγηση του διευθυντή στα αρμόδια όργανα του 
ιδρύματος, είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου (άρθρο 18του Ν. 1268/82). 


Άρθρο 6 
Εγκατάσταση 

Το εργαστήριο εγκαθίσταται σεχώρουςτου πανεπιστημί¬ 
ου. Χώροι του εργαστηρίου είναι εκείνοι στους οποίους 
εκτελούνται δραστηριότητες συναφείς με την αποστολή 
του, συμπεριλαμβανομένων και των ειδικών εγκαταστάσε¬ 
ων με τον τεχνικό εξοπλισμό, για τη διενέργεια των ερευνη¬ 
τικών προγραμμάτων Χώροι θεωρούνται επίσηςτο γραφείο 
του διευθυντή, καθώς και κάθε άλλος χώρος που διατίθεται 
για τη λειτουργία του. Στους χώρους εγκατάστασης, υπάρ¬ 
χει πινακίδα με τον τίτλο του εργαστηρίου. 

Άρθρο 7 
Έσοδα 

Τα έσοδα του εργαστηρίου προέρχονται από: 
α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 
παρ.3τουπ.δ. 159/1984(Α'53). 

δ. Τις πιστώσεις που διατίθενται από το Παιδαγωγικό 
Τμήμα Νηπιαγωγών με τη διαδικασία του άρθρου 4 παρ. 
Ιε'τουΝ. 2083/1992 (Α'59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και κληροδοσίες που 
καταλείπονται στο Δημοκρίτειο Πανεπιστήμιο Θράκης 
για τους σκοπούς του εργαστηριού. 

Άρθρο 8 

Τηρούμενα βιβλία 

Για τις ανάγκες του εργαστηρίου, τηρούνται τα ακό¬ 
λουθα βιβλία και στοιχεία: 

- Βιβλίο πρωτοκόλλου 

- Βιβλίο περιουσιακών στοιχείων 

- Φάκελλος οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών και ορ¬ 
γάνων 

-Αρχείο ερευνητικών προγραμμάτων 
Κάθε άλλο βιβλίο ή στοιχεία που προβλέπεται από την 
ισχύουσα νομοθεσία, ή κρίνεται απαραίτητο για το εργα¬ 
στήριο, ύστερα από απόφαση του Διευθυντή. 

Στον Υπουργό Εθνικής Παιδείας και Θρησκευμάτων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Ιουλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 186 
Ίδρυση Εργαστηρίων στο Τμήμα Επιστήμης Φυσικής 
Αγωγής και Αθλητισμού Σερρών του Αριστοτελείου 
Πανεπιστημίου Θεσσαλονίκης. 

Ο ΠΡΟΕΔΡΟΣ ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α)του άρθρου 50 παρ. 1 και 7 παρ. 5 του Ν. 1268/1982 

(Α' 87) όπως η τελευταία αυτή διάταξη τροποποιήθηκε με 
το άρθρο 48, παρ. 2 του Ν. 1404/83 (Α' 173). 
β) Του άρθρου 22παρ. 3του Ν. 2362/1995 (Α'247) 
γ) Του άρθρου 1 περιπτ. II του π.δ. 55/1996 (Α'48) 
δ) Της απόφασης του Πρωθυπουργού και του Υπουρ¬ 
γού Οικονομικών αρ. 1039386/441/Α0006/21.4.2000 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β’ 571). 

ε) Του άρθρου 29 Α του Ν.1558/8 -Α' 137, όπως αυτό 
προσετέθη με το άρθρο 27 του Ν. 2081/1992 και τροπο¬ 
ποιήθηκε με το άρθρο 1 παρ. 2α του Ν. 2469/97 Α'38). 

2) Τη γνώμη της Προσωρινής Γενικής Συνέλευσης του 
Τμήματος Επιστήμης Φυσικής Αγωγής και Αθλητισμού 
Σερρών, (συνεδρίαση 122/3.5.99 και 23/3.6.99). 

3) Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 2000.000 δρχ. η οποία κατά το τρέχον οικονομικό 
έτος περιορίζεται στο ποσό των 1.000.000 δρχ. και θα βα- 
ρύνειτον Προϋπολογισμό του Αριστοτελείου Πανεπιστη¬ 
μίου Θεσσαλονίκης του οποίου οι εγγεγραμμένες πιστώ¬ 
σεις επαρκούν. Κατά την επόμενη πενταετία, η ανωτέρω 
δαπάνη θα καλύπτεται κατά ένα μέρος από τα έσοδα των 
εργαστηρίων κατά τα ειδικότερα προβλεπόμενα στο άρ¬ 
θρο 7 του παρόντος διατάγματος κατά δε το υπόλοιπο 
αυτής από πιστώσεις του ανωτέρω Προϋπολογισμού χω¬ 
ρίς αύξηση της κρατικής επιχορήγησης προς το Αριστο- 
τέλειο Πανεπιστήμιο Θεσσαλονίκης. 

4) Τις αρ. 175, 252/2000 γνωμοδοτήσεις του Συμβουλί¬ 
ου της Επικράτειας, με πρόταση του Υπουργού Εθνικής 
Παιδείας και Θρησκευμάτων και του Υφυπουργού Οικο¬ 
νομικών, αποφασίζουμε: 

Άρθρο 1 

Ίδρυση-αντικείμενο 

Ιδρύονται στο Τμήμα Επιστήμης Φυσικής Αγωγής και 
Αθλητισμού Σερρών, τα εξής εργαστήρια: 

α. Εργαστήριο Αθλητικής Βιομηχανικής, το οποίο εξυ¬ 
πηρετεί εκπαιδευτικές και ερευνητικές ανάγκες στο γνω¬ 
στικό αντικείμενο της Αθλητικής Βιομηχανικής. Η Αθλη¬ 
τική Βιομηχανική, που βρίσκεται κοντά στους ειδικούς 
τομείς της βιομηχανικής των βιολογικών ιστών, της βιο¬ 
μηχανικής τω ν φ υ σιολογικών συ στη μάτων και της β ιο μη¬ 
χανικής των Τεχνικών οργάνων, αποτελεί αναγνωρισμέ¬ 
νο ερευνητικό πεδίο που ασχολείται με την έρευνα, τις 
δομίς καιτη λειτουργία του βιολογικού συστήματος με τη 
χρήση του εργαστηριακού εξοπλισμού, των μεθόδων και 
των νομοτελειών της μηχανικής. Ειδικότερα η αθλητική 
βιομηχανική ασχολείται με τις ανθρώπινες κινήσεις που 
διεξάγονται στους χώρους της εργασίας, της καθημερι¬ 
νής ζωής και του αθλητισμού και οι οποίες διέπονται από 
παρόμοιες μεθοδολογίες έρευνας, με σκοπό την αντιμε¬ 
τώπιση και ποσοτική περιγραφή και επεξήγηση της αν- 
θρωπινής κίνησης, μέσω απλοποιημένων μοντέλων. Τα 
μοντέλα αυτά μεταξύ των άλλων αναφέρονται σε σύνθε¬ 
τα συστήματα με τη χρήση της γλώσσας των μαθηματι¬ 
κών και μέσα από μεθόδους μέτρησης όπως η βιομηχα¬ 
νική ανθρωπομετρία, η κινηματική ανάλυση, η δυναμο- 
μετρία και η ηλεκτρομυογραφία, δεδομένου ότι η 
περιγραφή του σώματος και της κίνησης επιτυγχάνεται 
αποκλειστικά και μόνο με μηχανικά μεγέθη ως μετρούμε- 
νες ιδιότητες. 

β. Εργαστήριο Φυσιολογίας, Αθλητιατρικής Υγιεινής και 
Βιοχημείας, το οποίο εξυπηρετεί εκπαιδευτικές και ερευ¬ 


νητικές ανάγκες στα γνωστικά αντικείμενα της Φυσιολο¬ 
γίας, της Αθλητιατρικής, της Υγιεινής και της Βιοχημείας. 
Το αντικείμενο ερευνητικής δραστηριότηταςτου συνίστα- 
ται στην επιστημονική υποστήριξη τόσο των αθλουμένων 
όσο και του γενικού πληθυσμού, σε θέματα που αφορούν 
την φυσική επάρκεια, την συνήθη δραστηριότητα και την 
μέγιστη απόδοση του οργανισμού, σε απόλυτο συσχετι¬ 
σμό με την διατήρηση, την διαφύλαξη και την βελτίωση 
της υγείας. Η υποστήριξη αυτή επιτυγχάνεται με: ι) την με¬ 
λέτη των φυσιολογικών μηχανισμών λειτουργίας των ορ¬ 
γάνων και των συστημάτων του οργανισμού και της επί¬ 
δρασης των διαφόρων τύπων άσκησης στη λειτουργία 
τους, ιι) την μελέτη των μηχανισμών με τους οποίους ο ορ¬ 
γανισμός ανταποκρίνεται στις πολλαπλές απαιτήσεις της 
μυϊκής δραστηριότητας, ιιι) τον έλεγχο των μηχανισμών 
προσφοράς οξυγόνου και ενεργειακών ουσιών προς τους 
εργαζόμενους μυς, ιν) τον ιατρικό έλεγχο κάθε υποψηφί¬ 
ου για άσκηση, ν) την ιατρική παρακολούθηση κάθε 
αθλούμενου, νι) τον έλεγχο των επιπτώσεων της άσκησης, 
της προπόνησης και της άθλησης στην υγεία των αθλου¬ 
μένων αλλά και σε άτομα με διάφορες παθήσεις, όλωντων 
ηλικιών, νϋ) την παρακολούθηση και την αξιολόγηση προ¬ 
γραμμάτων άσκησης που εφαρμόζονται για προληπτι¬ 
κούς ή / και θεραπευτικούς σκοπούς σε άτομα διαφόρων 
ηλικιών, νίϋ) την εφαρμογή μεθόδων υγιεινής, προληπτι¬ 
κής και κοινωνικής ιατρικής, αγωγής υγείας και υγιεινής 
της άσκησης, ίχ) την παρακολούθηση του .μεταβολισμού 
των βιοχημικών προσαρμογών στην άσκηση, και χ) τον 
έλεγχο της βασικής διατροφής για την προάσπιση της 
υγείας και της ειδικής διαστροφής για άτομα που αθλού- 
νται, είτε για αναψυχή είτε για πρωταθλητισμό, σε σχέση 
με την ηλικία, το φύλο και το άθλημα. 

Άρθρο 2 
Αποστολή 

Αποστολή κάθε εργαστηρίου είναι: 

α. Η κάλυψη σε προπτυχιακό και μεταπτυχιακό επίπεδο 
των διδακτικών αναγκών του Τμήματος Επιστήμης Φυσι¬ 
κής Αγωγής και Αθλητισμού Σερρών καθώς και άλλων 
τμημάτων του Αριστοτελείου Πανεπιστημίου Θεσσαλονί¬ 
κης , σε θέματα που εμπίπτουν στα αντικείμενα των εργα¬ 
στηρίων. 

β. Η συνεργασία με κέντρα ερευνών και ακαδημαϊκά 
Ιδρύματα της ημεδαπής και αλλοδαπής, με συναφείς στό¬ 
χους. 

γ. Η οργάνωση σεμιναρίων, συμποσίων, συνεδριάσεων, 
διαλέξεων, καθώς και η πραγματοποίηση δημοσιεύσεων 
και εκδόσεων. 

δ. Ηπαροχή υπηρεσιώνκατάταπροβλεπόμεναστοπ.δ. 
159/1984 (Α' 53). 

Άρθρο 3 
Προσωπικό 

Κάθε εργαστήριο στελεχώνεται από μέλη ΔΕΠ του Τμή- 
ματος Επιστήμης Φυσικής Αγωγής και Αθλητισμού Σερ¬ 
ρών των οποίων το γνωστικό αντικείμενο της θέσης τους, 
εμπίπτει στα ερευνητικά ενδιαφέροντα του εργαστηρίου 
από μέλη Ε.Δ.Τ. Π. καθώς και από μέλη του λοιπού επι¬ 
στημονικού προσωπικού που τοποθετούνται με τη διαδι¬ 
κασία του άρθρου 4 παρ. 1 (δ) του Ν. 2083/1992 (Α' 159). 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διδα- 

κτικού Ερευνητικού Προσωπικού (Δ. Ε. Π.) του Τμήματος 
Επιστήμης Φυσικής Αγωγής και Αθλητισμού Σερρών του 
Αριστοτελείου Πανεπιστημίου Θεσσαλονίκης που ορίζε¬ 
ται με τη διαδικασία του άρθρου 28παρ.22του Ν. 2083/92 
(Α' 159). 

2. Ο διευθυντής έχει τις αρμοδιότητες που ορίζει το άρ¬ 
θρο 7 του Ν. 1268/1982 (Α' 87) μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος Επιστήμης Φυσικής Αγωγής και Αθλητισμού 
Σερρών του ετήσιου προγράμματος λειτουργίας του ερ¬ 
γαστηρίου και η μέριμνα για την τήρηση του, η μέριμνα 
για τη στελέχωση του με το αναγκαίο προσωπικό, η μέρι¬ 
μνα για την οικονομική διαχείριση των εσόδων του, η μέ¬ 
ριμνα για την κατανομή των χώρων του, η εισήγηση για 
τον ορισμό υπευθύνων για τα αναλώσιμα υλικά και τον κι¬ 
νητό εξοπλισμό, η υπογραφή κάθε εγγράφου και γενικά η 
ευθύνη για την ομαλή και απρόσκοπτη λειτουργία του. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του πανεπιστη¬ 
μίου. Το ωράριο εργασίας του προσωπικού είναι αυτό 
που προβλέπεται για κάθε κατηγορία, σύμφωνα με τον 
εσωτερικό κανονισμό λειτουργίας του πανεπιστημίου. 

2. Ο διευθυντής ενημερώνεται πριν από την διεξαγωγή 
κάθε εργασίας, που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασιστεί και καθορίζει μέσα στα πλαίσια της αποστο¬ 
λής του εργαστηρίου τις προτεραιτότητες στην χρησιμο¬ 
ποίηση οργάνων και χώρων, σε περίπτωση που δεν υπάρ¬ 
χει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, την χρησιμοποίηση οργάνων 
και υλικών που ανήκουν σ’ αυτό, και την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους του. 

4. Η χρησιμοποίηση ειδικών οργάνωντων εργαστηρίων, 
επιτρέπεται στο προσωπικό ή άλλους ερευνητές που 
έχουν ειδική επί των οργάνων αυτών, εκπαίδευση και 
εξουσιοδότηση. Κινητά όργανα και σκεύη τα οποία παρα- 
δίδονται για την διεξαγωγή εργασιών, επιστρέφονται με¬ 
τά τη χρησιμοποίηση τους, στην κατάσταση που είχαν πα¬ 
ραδοθεί. 

5. Με εισήγηση του διευθυντή στα αρμόδια όργανα του 
ιδρύματος, είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου (άρθρο 18του Ν. 1268/82). 

Άρθρο 6 
Εγκατάσταση 

Κάθε εργαστήριο εγκαθίσταται σε χώρους του πανεπι¬ 
στημίου. Χώροιτου εργαστηρίου είναι εκείνοι στους οποί¬ 
ους εκτελούνται δραστηριότητες συναφείς με την απο¬ 
στολή του, συμπεριλαμβανομένων και των ειδικών εγκα¬ 
ταστάσεων με τον τεχνικό εξοπλισμό, για τη διενέργεια 
των ερευνητικών προγραμμάτων. Χώροι θεωρούνται επί¬ 
σης το γραφείο του διευθυντή, καθώς και κάθε άλλος χώ¬ 
ρος που διατίθεται για τη λειτουργία του. Στους χώρους 
εγκατάστασης, υπάρχει πινακίδα με τον τίτλο του εργα¬ 
στηρίου. 


Άρθρο 7 
Έσοδα 

Τα έσοδα κάθε εργαστηρίου προέρχονται από: 
α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 
παρ.3τουπ.δ. 159/1984(Α'53). 

δ. Τις πιστώσεις που διατίθενται από το Τμήμα Επιστή¬ 
μης Φυσικής Αγωγής και Αθλητισμού Σερρών, με τη δια¬ 
δικασία του άρθρου 4παρ. Ιε'του Ν. 2083/1992 (ΑΊ59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και κληροδοσίες που 
καταλείπονται στο Αριστοτέλειο Πανεπιστήμιο Θεσσαλο¬ 
νίκης για τους σκοπούς του εργαστηριού. 

Άρθρο 8 

Τηρούμενα βιβλία 

Για τις ανάγκες κάθε εργαστηρίου, τηρούνται τα ακό¬ 
λουθα βιβλία και στοιχεία: 

-Βιβλίο πρωτοκόλλου 
-Βιβλίο περιουσιακών στοιχείων 
-Φάκελλος οικονομικών στοιχείων για κάθε έτος 
-Κατάλογος επιστημονικών βιβλίων, περιοδικών και ορ¬ 
γάνων 

-Αρχείο ερευνητικών προγραμμάτων 
Κάθε άλλο βιβλίο ή στοιχεία που προβλέπεται από την 
ισχύουσα νομοθεσία, ή κρίνεται απαραίτητο για το εργα¬ 
στήριο, ύστερα από απόφαση του Διευθυντή. 

Στον Υπουργό Εθνικής Παιδείας και Θρησκευμάτων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Ιουλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 187 
Διάρθρωση, αρμοδιότητες, εξοπλισμός και στελέχωση της 
Διεύθυνσης Δασικών Χαρτών του Υπουργείου Γεωρ- 
γίας και των Τμη μάτων Δασικών Χαρτογραφήσεων των 
Διευθύνσεων Δασών των Περιφερειών και των Νομών. 

Ο ΠΡΟΕΔΡΟΣ ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτωνγια 
την τοπική αυτοδιοίκηση και άλλες διατάξεις» (Α' 107). 

β) Τηςπαρ. 11 του άρθρου 28του Ν. 2664/1998 «Εθνικό 
Κτηματολόγιο και άλλες διατάξεις» (Α' 275). 

γ) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), όπως το άρθρο αυτό προ- 

στέθηκε με το άρθρο 27 του Ν. 2081/ 1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α' 154) και τροπο¬ 
ποιήθηκε με το άρθρο 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (Α' 38). 

2. Την ΔΙΔΚ/Φ. 1/2/11187/12.5.2000 απόφαση του Πρω¬ 
θυπουργού και της Υπουργού Εσωτερικών, Δημόσιας Δι¬ 
οίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» (Β' 630). 

3. Την 1039386/441/Α0006/21.4.2000 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β' 571). 

4. Την 353001/13.4.2000 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (Β' 566). 

5. Το γεγονός ότι από τις διατάξεις του παρόντος δια¬ 
τάγματος προκαλείται συνολική δαπάνη σε βάρος του 
κρατικού προϋπολογισμού ύψους 3.300.000.000 δραχ¬ 
μών για την προμήθεια εξοπλισμού, η οποία για το τρέχον 
οικονομικό έτος θα ανέλθει σε 500.000.000 δραχμές και 
για τα επόμενα τέσσερα έτη σε 700.000.000 δραχμές κα¬ 
τά έτος και η οποία θα καλυφθεί από πιστώσεις του προ¬ 
ϋπολογισμού του Υπουργείου Γεωργίας με ειδικό φορέα 
29/110 και ΚΑΕ 5184. 

6. Τις 437/1999, 48/2000 και 270/2000 γνωμοδοτήσεις 
του Συμβουλίου της Επικράτειας, με πρόταση των Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και Γεωργίας,απφασίζουμε: 

Άρθρο 1 

Διάρθρωση και αρμοδιότητες της Διεύθυνσης Δασικών 
Χαρτών του Υπουργείου Γεωργίας 

1. Τη Διεύθυνση Δασικών Χαρτών, που προβλέπεται από 
τηνπαρ. 9του άρθρου 28του Ν. 2664/1998, συγκροτούν 
τα εξής Τμήματα και Γραφείο: 

α) Τμήμα Δασικού Κτηματολογίου 
β) Τμήμα Θεματικών Χαρτογραφήσεων 
γ) Τ μήμα Ταξινόμησης Δασικών Γ αιών 
δ) Γ ραφείο Γ ραμματείας. 

2. Οι αρμοδιότητες της Διεύθυνσης Δασικών Χαρτών 
ανάγονται στα πιο κάτω θέματα, τα οποία κατανέμονται 
μεταξύ τωνΤμημάτων και Γ ραφείου αυτής ως ακολούθως: 
α) Τμήμα Δασικού Κτηματολογίου, 
αα) Η μελέτη των προβλημάτων κατάρτισης, τήρησης 
και ενημέρωσης των δασικών χαρτών της Χώρας και η λή¬ 
ψη μέτρων για την αντιμετώπισή τους. 

ββ) Η οργάνωση, ο συντονισμός, η φωτογραμμετρική, 
χαρτογραφική και μηχανογραφική υποστήριξη και ο 
έλεγχος των εργασιών κατάρτισης, τήρησης και ενημέ¬ 
ρωσης των δασικών χαρτών της Χώρας. 

γγ) Η μέριμνα για την εκπαίδευση του προσωπικού των 
περιφερειακών δασικών υπηρεσιών σε θέματα κατάρτι¬ 
σης, τήρησης και ενημέρωσης των δασικών χαρτών. 

δδ) Η μέριμνα για την ανάθεση εργασιών κατάρτισης 
δασικών χαρτών σε ιδιωτικά γραφεία εκπόνησης δασικών 
μελετών. 


εε) Η σύνταξη των τεχνικών προδιαγραφών εκτέλεσης 
των εργασιών κατάρτισης, τήρησης και ενημέρωσης δα¬ 
σικών χαρτών και της ανάθεσης της εκτέλεσης τέτοιων 
εργασιών σε ιδιωτικά γραφεία εκπόνησης δασικών μελε¬ 
τών. 

στστ) Η έγκριση τεχνικών προδιαγραφών των περιφε¬ 
ρειακών δασικών υπηρεσιών που αφορούν την προμή¬ 
θεια εξοπλισμού για την κατάρτιση, τήρηση και ενημέρω¬ 
ση των δασικών χαρτών. 

ζζ) Ο καθορισμός του είδους του υλικού που είναι απα¬ 
ραίτητο για την υποβολή αντιρρήσεων κατά των προσω¬ 
ρινών δασικών χαρτών καθώς και ο καθορισμός της δια¬ 
δικασίας και του ειδικού τέλους για τη χορήγησή του. 

ηη) Ο καθορισμός του τύπου και του περιεχομένου των 
εκδιδομένων πράξεων, βεβαιώσεων και πιστοποιητικών 
για το δασικό ή μη χαρακτήρα μιας έκτασης που περιέχε- 
ται στους δασικούς χάρτες, για την ύπαρξη ή μη δικαιω¬ 
μάτων του Δημοσίου επ’ αυτής, για την αυτοτέλεια ή νό¬ 
μιμη κατάτμηση της και ο καθορισμός των τελών και δι¬ 
καιωμάτων για τη χορήγηση αυτών. 

θθ) Η κατάρτιση, τήρηση και ενημέρωση βάσης δεδο¬ 
μένων των δασικών χαρτών της Χώρας και των κτηματο- 
λογικών στοιχείων των εκτάσεων που περιέχονται σε αυ¬ 
τούς και ο καθορισμός του τιμήματος για τη χορήγησή 
τους. 

ιι) Ο χειρισμός κάθε θέματος σχετικού με κατάρτιση, τή¬ 
ρηση, ενημέρωση και χορήγηση των δασικών χαρτών και 
η συνεργασία με Ελληνικούς και Διεθνείς φορείς σε θέ¬ 
ματα αρμοδιότητας του Τμήματος. 

ιαια) Η μελέτη των προβλημάτων αποτερματισμού και 
οριοθέτησης των δασών και των δασικών εν γένει εκτά¬ 
σεων της Χώρας και η λήψη μέτρων για την αντιμετώπισή 
τους. 

ιβιβ) Η σύνταξη τεχνικών προδιαγραφών εκτέλεσης των 
εργασιών αποτερματισμού και οριοθέτησης των δασών 
και των δασικών εν γένει εκτάσεων. 

ιγιγ) Η συγκέντρωση και τήρηση των φακέλων αποτερ- 
ματισμού και οριοθέτησης των δασών και των δασικών εν 
γένει εκτάσεων της Χώρας, 
β) Τμήμα Θεματικών Χαρτογραφήσεων, 
αα) Η μελέτη των προβλημάτων κατάρτισης, τήρησης 
και ενημέρωσης θεματικών χαρτών των χερσαίων φυσι¬ 
κών οικοσυστημάτων της Χώρας και η λήψη μέτρων για 
την αντιμετώπισή τους. 

ββ) Η κατάρτιση ετήσιων και πολυετών προγραμμάτων 
κατάρτισης, τήρησης και ενημέρωσης θεματικών χαρτών 
των χερσαίων φυσικών οικοσυστημάτων της Χώρας. 

γγ) Η μέριμνα για την εκπαίδευση του προσωπικού των 
περιφερειακών δασικών υπηρεσιών σε θέματα κατάρτι¬ 
σης, τήρησης και ενημέρωσης θεματικών χαρτών των 
χερσαίων φυσικών οικοσυστημάτων. 

δδ) Η σύνταξη τεχνικών προδιαγραφών εκτέλεσης των 
εργασιών κατάρτισης, τήρησης και ενημέρωσης θεματι¬ 
κών χαρτών των χερσαίων φυσικών οικοσυστημάτων. 

εε) Η κατάρτιση, τήρηση και ενημέρωση βάσης δεδο¬ 
μένων θεματικών χαρτών των χερσαίων φυσικών οικοσυ- 
στημάτωντης Χώρας και ο καθορισμός του τιμήματος για 
τη χορήγησή τους 

στστ) Ο χειρισμός κάθε θέματος σχετικού με την κα¬ 
τάρτιση, τήρηση, ενημέρωση και χορήγηση θεματικών 
χαρτών των χερσαίων φυσικών οικοσυστημάτων και η συ¬ 
νεργασία με Ελληνικούς και Διεθνείς φορείς σε θέματα 
αρμοδιότητας του Τμήματος. 

γ) Τμήμα Ταξινόμησης Δασικών Γαιών, 
αα) Η μελέτη των προβλημάτων συλλογής, τήρησης και 
ενημέρωσης των πληροφοριών ταξινόμησης και χωροτα¬ 
ξικού σχεδιασμού των χερσαίων φυσικών οικοσυστημά¬ 
των της Χώρας και η λήψη μέτρων για την αντιμετώπισή 
τους. 

ββ) Η κατάρτιση ετήσιων ή πολυετών προγραμμάτων 
συλλογής, τήρησης και ενημέρωσης των πληροφοριών 
ταξινόμησης και χωροταξικού σχεδιασμού των χερσαίων 
φυσικών οικοσυστημάτων. 

γγ) Η σύνταξη τεχνικών προδιαγραφών εκτέλεσης των 
εργασιών συλλογής, τήρησης και ενημέρωσης των πλη¬ 
ροφοριών ταξινόμησης και χωροταξικού σχεδιασμού των 
χερσαίων φυσικών οικοσυστημάτων. 

δδ) Η μέριμνα για την εκπαίδευση του προσωπικού των 
περιφερειακών δασικών υπηρεσιών σε θέματα συλλογής, 
τήρησης και ενημέρωσηςτωνπληροφοριώνταξινόμησης 
και χωροταξικού σχεδιασμού των χερσαίων φυσικών οι¬ 
κοσυστημάτων. 

εε) Η μέριμνα για την κατάρτιση, τήρηση και ενημέρω¬ 
ση εδαφολογικών χαρτών και ο καθορισμός του τιμήμα¬ 
τος χορήγησής τους 

στστ) Η κατάρτιση, τήρηση και ενημέρωση τράπεζας 
πληροφοριών δασικής γης και ο καθορισμός του τιμήμα¬ 
τος χορήγησης των πληροφοριών της. 

ζζ) Ο χειρισμός κάθε θέματος σχετικού με τη συλλογή, 
τήρηση, ενημέρωση και χορήγηση των πληροφοριών τα¬ 
ξινόμησης και χωροταξικού σχεδιασμού των χερσαίων 
φυσικών οικοσυστημάτων και η συνεργασία με Ελληνι¬ 
κούς και Διεθνείς φορείς σε θέματα αρμοδιότητας του 
Τμήματος. 

Άρθρο 2 

Αρμοδιότητες Τμήματος Δασικών Χαρτογραφήσεων 
των Διευθύνσεων Δασών των Περιφερειών 

Οι αρμοδιότητες του Τμήματος Δασικών Χαρτογραφή¬ 
σεων των Διευθύνσεων Δασών των Περιφερειών, που 
προβλέπεται από την παρ. 10 του άρθρου 28 του Ν. 
2664/1998, ανάγονται στα πιο κάτω θέματα: 

α) Η μελέτη τωνπροβλημάτων κατάρτισης, τήρησης και 
ενημέρωσης των δασικών χαρτών, καθώς και κάθε θεμα¬ 
τικής χαρτογραφικής εργασίας και εργασίας ταξινόμη¬ 
σης και χωροταξικού σχεδιασμού της περιφέρειας, που 
αφορά τα χερσαία φυσικά οικοσυστήματά της και η λήψη 
μέτρων για την αντιμετώπισή τους. 

β) Η οργάνωση, ο συντονισμός, ο έλεγχος και η φωτο- 
γραμμετρική, χαρτογραφική και μηχανογραφική υποστή¬ 
ριξη των εργασιών κατάρτισης, τήρησης και ενημέρωσης 
των δασικών χαρτών της Περιφέρειας, τόσο από τις Νο¬ 
μαρχιακές δασικές υπηρεσίες όσο και από ιδιωτικά γρα¬ 
φεία εκπόνησης δασικών μελετών. 

γ) Η οργάνωση, ο συντονισμός και ο έλεγχος κάθε θε¬ 
ματικής χαρτογραφικής εργασίας και των εργασιών ταξι¬ 
νόμησης και χωροταξικού σχεδιασμού των χερσαίων φυ¬ 
σικών οικοσυστημάτων της Περιφέρειας από τις Νομαρ¬ 
χιακές δασικές υπηρεσίες. 

δ) Η μέριμνα εφοδιασμού των Τμημάτων Δασικών Χαρ¬ 
τογραφήσεων των Νομών με το κατάλληλο αεροφωτο- 
γραφικό, χαρτογραφικό και δορυφορικό υλικό, που είναι 
απαραίτητο για την εκτέλεση των παραπάνω εργασιών. 

ε) Η εποπτεία και η παρακολούθηση της λειτουργίας 
των Τμημάτων Δασικών Χαρτογραφήσεων των Νομών 


και η παροχή οδηγιών για την εκτέλεση των παραπάνω 
εργασιών. 

στ) Η πρόταση συγκρότησης επιτροπών εξέτασης των 
αντιρρήσεων κατά των προσωρινών δασικών χαρτών από 
το Γ ενικό Γ ραμματέα της οικείας Περιφέρειας. 

ζ) Η πρόταση κύρωσης και κήρυξης ως οριστικών των 
προσωρινών δασικών χαρτών από το Γενικό Γραμματέα 
της οικείας Περιφέρειας. 

η) Η κατάρτιση, τήρηση και ενημέρωση τράπεζας πλη¬ 
ροφοριών δασικής γης με τα δεδομένα των δασικών χαρ- 
τώντης Περιφέρειας, των κτηματολογικών στοιχείων που 
αφορούν το ιδιοκτησιακό καθεστώς των εκτάσεων που 
περιέχονται σε αυτούς και κάθε θεματικής χαρτογραφι- 
κής εργασίας και εργασίας ταξινόμησης και χωροταξικού 
σχεδιασμού που αφορά τα χερσαία φυσικά οικοσυστή¬ 
ματα της Περιφέρειας. 

θ) Ο χειρισμός κάθε θέματος συναφούς με την εκτέλε¬ 
ση εργασιών κατάρτισης, τήρησης και ενημέρωσης των 
δασικών χαρτών και των εργασιών θεματικής χαρτογρά¬ 
φησης, ταξινόμησης και χωροταξικού σχεδιασμού των 
χερσαίων φυσικών οικοσυστημάτων της Περιφέρειας. 

Άρθρο 3 

Αρμοδιότητες Τμήματος Δασικών Χαρτογραφήσεων 
των Διευθύνσεων Δασών των Νομών 

Οι αρμοδιότητες του Τ μήματος Δασικών Χαρτογραφή¬ 
σεων των Διευθύνσεων Δασών των Νομών, που προβλέ- 
πεται από την παρ. 10 του άρθρου 28 του Ν. 2664/1998, 
ανάγονται στα πιο κάτω θέματα: 

α) Η οργάνωση της φωτογραμμετρικής, χαρτογραφι- 
κής και μηχανογραφικής εκτέλεσης των εργασιών κατάρ¬ 
τισης, τήρησης και ενημέρωσης των δασικών χαρτών του 
Νομού. 

β) Η κατάρτιση των δασικών χαρτών του Νομού, σύμ¬ 
φωνα με τις κείμενες διατάξεις και τις ισχύουσες τεχνικές 
προδιαγραφές και διαταγές του Υπουργείου Γεωργίας. 

γ) Η κατάρτιση κάθε δασικής θεματικής χαρτογραφικής 
εργασίας καιτωνεργασιώνταξινόμησης και χωροταξικού 
σχεδιασμού των χερσαίων φυσικών οικοσυστημάτων του 
Νομού. 

δ) Η προμήθεια του κατάλληλου αεροφωτογραφικού, 
χαρτογραφικού και δορυφορικού υλικού που είναι απα¬ 
ραίτητο για την εκτέλεση των παραπάνω εργασιών. 

ε) Ο έλεγχος και η παραλαβή των εργασιών κατάρτισης 
προσωρινών δασικών χαρτών του Νομού, που εκτελού- 
νται κατόπιν ανάθεσης από ιδιωτικά γραφεία εκπόνησης 
δασικών μελετών. 

στ) Η χορήγηση στους ενδιαφερομένους του κατάλλη¬ 
λου υλικού για την υποβολή αντιρρήσεων κατά των προ¬ 
σωρινών δασικών χαρτών και η χορήγηση πράξεων και 
βεβαιώσεων για το δασικό ή μη χαρακτήρα μιας έκτασης 
που περιέχεται στους δασικού χάρτες για την ύπαρξη ή 
μη δικαιωμάτωντου Δημοσίου επ'αυτής και για την αυτο¬ 
τέλεια ή νόμιμη κατάτμησής της. 

ζ) Η ανάθεση εργασιών κατάρτισης δασικών χαρτών σε 
ιδιωτικά γραφεία εκπόνησης δασικών μελετών μετά από 
απόφαση του Υπουργού Γ εωργίας. 

η) Η παρακολούθηση, ο έλεγχος και η καταγραφή των 
κοινοποιουμένων στη δασική υπηρεσία βεβαιώσεων από 
τα αρμόδια όργανα του Κτηματολογίου για την καταχώ¬ 
ριση στα κτηματολογικά διαγράμματα και πίνακες ιδιωτι¬ 
κού δικαιώματος σε δάσος και δασική έκταση, 
θ) Η εφαρμογή αποφάσεων που εκδόθηκαναπότις Επι- 

τροπές Επίλυσης Δασικών Αμφισβητήσεων της παρ. 3 
του άρθρου 10 του Ν. 998/1979 «περί προστασίας των δα¬ 
σών και των δασικών εν γένει εκτάσεων της Χώρας» (Α' 
289) κατά την κατάρτιση των δασικών χαρτών. 

ι) Η διόρθωση των κτηματικών χαρτών που καταρτίστη¬ 
καν με βάση το Ν. 248/1976 «περί φύλλου καταγραφής, 
Μητρώου ιδιοκτησίας και οριοθεσίας των Δασικών εκτά¬ 
σεων και προστασίας των Δημοσίων Δασικών Εκτάσεων» 
(Α 6) σύμφωνα με τις κείμενες διατάξεις καιτις ισχύουσες 
διαταγές του Υπουργείου Γεωργίας και η μέριμνα για την 
κύρωσή τους ως δασικών χαρτών. 

ια) Η κατάρτιση, τήρηση και ενημέρωση τράπεζας πλη¬ 
ροφοριών δασικής γης, με τα δεδομένατων δασικών χαρ¬ 
τών του Νομού, των κτηματολογικών στοιχείων που αφο¬ 
ρούν το ιδιοκτησιακό καθεστώς των εκτάσεων που περιέ- 
χονται σε αυτούς και κάθε θεματικής χαρτογραφικής 
εργασίας και εργασίας ταξινόμησης και χωροταξικού 
σχεδιασμού που αφορά τα χερσαία φυσικά οικοσυστή¬ 
ματα του Νομού. 

ιβ) Ο χειρισμός κάθε θέματος συναφούς με την εκτέλε¬ 
ση εργασιών κατάρτισης, τήρησης και ενημέρωσης των 
δασικών χαρτών και των εργασιών θεματικής χαρτογρά¬ 
φησης, ταξινόμησης και χωροταξικού σχεδιασμού των 
χερσαίων φυσικών οικοσυστημάτων του Νομού. 

Άρθρο 4 

Εξοπλισμός των Τμημάτων Δασικών Χαρτογραφήσεων 
των Διευθύνσεων Δασών των Περιφερειών και των Νομών 

1. Ο εξοπλισμός των Τμημάτων Δασικών Χαρτογραφή¬ 
σεων των Διευθύνσεων Δασών των Περιφερειών και των 
Νομών, εκτός από τα συνηθισμένα μέσα και υλικά λει¬ 
τουργίας ενός γραφείου, περιλαμβάνει όλα τα μέσα, όρ¬ 
γανα και συστήματα που είναι αναγκαία για τη φωτο- 
γραμμετρική και χαρτογραφική υποστήριξη των εργα¬ 
σιών του Τμήματος που απορρέουν από την άσκηση των 
αρμοδιοτήτων του. 

2. Ιδιαίτερα ο εξοπλισμός των Τμημάτων Δασικών Χαρ- 
τογραφήσεωντων Διευθύνσεων Δασώντων Περιφερειών 
περιλαμβάνει τουλάχιστον: 

α) Ένα πλήρες φωτογραμμετρικό σύστημα 
β) Έναν σαρωτή διαθετικών αεροφωτογραφιών 
γ) Ένα σύστημα παγκόσμιου προσδιορισμού θέσης ση¬ 
μείου (Θ.Ρ.5.) 

δ) Έναν σχεδιογράφο (ΡΙοΙΙθγ) υψηλής ανάλυσης μεγέ¬ 
θους ΑΟ. 

ε) Ένα σύστημα γεωγραφικών πληροφοριών (Θ.Ι.3.) 
στ) Ένα αυτοκίνητο (ϋΕΕΡ) για τη μετακίνηση του προ¬ 
σωπικού στο πεδίο εργασιών. 

3. Ιδιαίτερα ο εξοπλισμός των Τ μημάτων Δασικών Χαρ¬ 
τογραφήσεων των Διευθύνσεων Δασών των Νομών περι¬ 
λαμβάνει τουλάχιστον: 

α) Ένα πλήρες φωτογραμμετρικό σύστημα 
β) Ένα εκτυπωτή (Ργιπϊθγ) Α3 
γ) Δύο Γεωδαιτικούς σταθμούς (ΤοΙαΙ δίαΐίοπ) 
δ) Ένα σύστημα γεωγραφικών πληροφοριών (0.1.5.) 
ε) Ένα αυτοκίνητο (ϋΕΕΡ) για τη μετακίνηση του προ¬ 
σωπικού στο πεδίο εργασιών. 

4. Οι προμήθειες καθώς και η ετήσια συντήρηση του 
φωτογραμμετρικού και χαρτογραφικού εξοπλισμού και 
υλικού των Τ μημάτων Δασικών Χαρτογραφήσεων των Δι¬ 
ευθύνσεων Δασών των Περιφερειών και των Νομών για 


τις οποίες απαιτείται συμβατότητα τόσο μεταξύ των, όσο 
και με τον ανάλογο εξοπλισμό και το υλικό της Διεύθυν¬ 
σης Δασικών Χαρτών του Υπουργείου Γ εωργίας, μπορεί 
να προγραμματίζονται και να ενεργούνται από τη Διεύ¬ 
θυνση αυτή, οι δε δαπάνες καλύπτονται από πιστώσεις 
του προϋπολογισμού Δημοσίων Επενδύσεων και του 
προϋπολογισμού του Κεντρικού Ταμείου Γεωργίας, Κτη¬ 
νοτροφίας και Δασών. 

5. Όταν οι προμήθειες του εξοπλισμού της προηγουμέ- 
νης παραγράφου προγραμματίζονται και εκτελούνται με 
πιστώσεις των Περιφερειών, οι τεχνικές προδιαγραφές 
τους εγκρίνονται από τη Διεύθυνση Δασικών Χαρτών του 
Υπουργείου Γεωργίας. 

Άρθρο 5 

Σύνθεση προσωπικού των Τ μημάτων Δασικών 
Χαρτογραφήσεων των Διευθύνσεων Δασών 
των Περιφερειών και των Νομών 

1. Η σύνθεση θέσεων προσωπικού των Τμημάτων Δασι¬ 
κών Χαρτογραφήσεων των Διευθύνσεων Δασών των Πε¬ 
ριφερειών κατά αριθμό και κατά κλάδο ορίζεται ως εξής: 

α) Τέσσερις (4) θέσεις του Κλάδου ΠΕ Γεωτεχνικού ει¬ 
δικότητας Δασολόγου. 

β) Μία (1) θέση του Κλάδου ΤΕ Τεχνολόγων Δασοπο¬ 
νίας. 

γ) Μία (1) θέση του Κλάδου ΤΕ Τεχνολογικών Εφαρμο¬ 
γών ειδικότητας Τοπογράφου. 

δ) Μία (1) θέση του Κλάδου ΤΕ Πληροφορικής. 

ε) Μία (1) θέση του Κλάδου ΔΕ Τεχνικού Οδηγών. 

στ) Μία (1) θέση του Κλάδου ΔΕ Τεχνικού Σχεδιαστών ή 
Δομικών Έργων. 

2. Η σύνθεση θέσεων προσωπικού των Τμημάτων Δασι¬ 
κών Χαρτογραφήσεων των Διευθύνσεων Δασών των Νο¬ 
μών, εκτός από το Τμήμα Δασικών Χαρτογραφήσεων της 
Διεύθυνσης Δασών Αθηνών, κατά αριθμό και κατά κλάδο 
ορίζεται ως εξής: 

α) Πέντε (5) θέσεις του Κλάδου ΠΕ Γεωτεχνικού ειδικό¬ 
τητας Δασολόγου. 

β) Μία (1) θέση του Κλάδου ΤΕ Τεχνολόγων Δασοπο¬ 
νίας. 

γ) Μία (1) θέση του Κλάδου ΤΕ Τεχνολογικών Εφαρμο¬ 
γών ειδικότητας Τοπογράφου. 

δ) Μία (1) θέση του Κλάδου ΤΕ Πληροφορικής. 

ε) Δύο (2) θέσεις του Κλάδου ΔΕ Τεχνικού Οδηγών. 

στ) Μία (1) θέση του Κλάδου ΔΕ Τεχνικού Σχεδιαστών ή 
Δομικών Έργων. 

3. Η σύνθεση θέσεων του προσωπικού του Τμήματος 
Δασικών Χαρτογραφήσεων της Διεύθυνσης Δασών Αθη¬ 
νών, κατά αριθμό και κλάδο ορίζεται ως εξής: 

Μία (1) θέση του Κλάδου ΠΕ Γεωτεχνικού ειδικότητας 
Δασολόγου. 

4. Η στελέχωση των Τμημάτων Δασικών Χαρτογραφή¬ 
σεων των Διευθύνσεων Δασών των Περιφερειών και των 
Νομών ενεργείται με ένταξη του προσωπικού της παρ. 19 
του άρθρου 28 του Ν. 2664/1998 και με πλήρωση των υφι¬ 
σταμένων κενών οργανικών θέσεων των Περιφερειών, 
σύμφωνα με τη διαδικασία του Ν. 2190/1994 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης» (Α' 28), όπως κάθε φορά ισχύει. 

5. Των Τμημάτων Δασικών Χαρτογραφήσεων των Διευ¬ 
θύνσεων Δασών των Περιφερειών και των Νομών 
προΐσταται υπάλληλος του Κλάδου ΠΕ Γεωτεχνικού ειδι¬ 
κότητας Δασολόγου. 

Άρθρο 6 

Κατάρτιση δασικών χαρτών 

1. Η κατάρτιση των δασικών χαρτών ενεργείται σύμφω¬ 
να με τις διατάξεις των άρθρων 27 και 28 του Ν. 2664/ 
1998. 

2. Τα στοιχεία που προκύπτουν κατά τις εργασίες της 
παραπάνω παραγράφου είτε σε ψηφιακή είτε σε αναλογι¬ 
κή μορφή διαβιβάζονται στη Διεύθυνση Δασικών Χαρτών 
του Υπουργείου Γεωργίας για ενημέρωση της τράπεζας 
πληροφοριών που αφορά τη δασική γη της χώρας. 

Άρθρο 7 

Μεταβατικές διατάξεις 

Για την εξυπηρέτηση των εργασιών των Τμημάτων Δα¬ 
σικών Χαρτογραφήσεων διατίθενται ο πάσης φύσης εξο¬ 
πλισμός και τα οχήματα που, είτε κατανεμήθηκαν μέσω 
της Κεντρικής Αποθήκης Υλικού της Διεύθυνσης Διαχεί¬ 
ρισης Δασών και Δασικού Περιβάλλοντος του Υπουργεί¬ 
ου Γεωργίας προς εξυπηρέτηση των εργασιών των συ¬ 
νεργείων κτηματογράφησης, που συγκροτήθηκαν με βά¬ 
ση το άρθρο 5 του Ν. 248/1976, είτε αποκτήθηκαν με 
πιστώσεις των τέως Περιφερειακών Ταμείων Γεωργίας, 
Κτηνοτροφίας και Δασών για τον ίδιο σκοπό, καθώς και ο 


φωτογραμμετρικός εξοπλισμός που κατανεμήθηκε από 
την Κεντρική Αποθήκη Υλικού της Διεύθυνσης Διαχείρι¬ 
σης Δασών και Δασικού Περιβάλλοντος του Υπουργείου 
Γεωργίας στις περιφερειακές δασικές υπηρεσίες για την 
υποστήριξη των εργασιών του Εθνικού Κτηματολογίου. 

Άρθρο 8 

Καταργούμενες διατάξεις 

Από την έναρξη ισχύος του παρόντος διατάγματος κα- 
ταργείται κάθε γενική ή ειδική διάταξη που είναι αντίθετη 
στις διατάξεις του ή ρυθμίζει διαφορετικά τα θέματα που 
διέπονται από αυτό. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα 21 Ιουλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

